Konec marca 1941 v Sloveniji vre. Jugoslavija je pristopila k trojnemu paktu. Komunistična partija Slovenije organizira demonstracije. Najglasnejši so študentje, ki zahtevajo, da prekliče podpis pristopne pogodbe. Po desantnem napadu na Beograd 6. aprila 1941 in neuspešnem poskusu odpora slabo organizirane kraljeve vojske jugoslovanska vlada v nekaj dneh podpiše kapitulacijo nacistični Nemčiji. Na ozemlje Slovenije vkorakajo nemške, italijanske in madžarske vojaške enote. Na Ljubljanskem gradu izobesijo italijansko zastavo. Člani Komunistične partije v Ljubljani in okolici na ilegalnih sestankih pripravljajo organizacijo vseslovenskega upora.